Fiul miliardarului Warren Buffett ajută Ucraina să-și demineze terenurile agricole. Ministrul Economiei: „Batem la fiecare ușă”
Accesul în siguranță la terenul arabil este esențial pentru o țară cunoscută drept grânarul Europei, dar deminarea Ucrainei ar putea dura câteva decenii. După debutul invaziei rusești, peste 174.000 de kilometri pătrați din teritoriul său a devenit înțesat de mine, o suprafață mai mare decât cea a Greciei. Însă eforturile accelerate, la care s-a alăturat recent și fiul celebrului miliardar Warren Buffett, au făcut aproape 20% din teren utilizabil din nou în acest an, ajutând la menținerea unei resurse vitale pentru agricultură și locuri de muncă.